У фондах Нацыянальнага мастацкага музея Беларусі — нямала прадметаў мастацтва, якія маюць не толькі еўрапейскую, але і сусветную каштоўнасць. У большай ступені гэта датычыцца жывапісу: работ як айчынных мастакоў, так і прадстаўнікоў іншых краін, чые карціны ў свой час былі набытыя музеем. Там ёсць што паглядзець сапраўдным знаўцам — і ў пастаяннай экспазіцыі, і на выставах, што праходзяць рэгулярна, калі ўвазе наведнікаў прадстаўляюцца лепшыя работы з музейных запаснікаў.